**Versuri de dor**

*Vladimir Potlog*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe foaie albă scriu câte un vers

Despre oameni, natură şi univers,

Cuvinte simple, rând pe rând,

Care vin din suflet şi din gând.

Scriu despre biata, frumoasa mea ţară,

Care rămâne pustie iară,

Despre toamna mănoasă

Şi despre-a bunicilor casă,

Despre părinţi uitaţi de copii,

Despre meleagul meu, cu livezi şi vii,

Despre un voievod uitat într-o carte veche,

Despre Dumnezeu care stă mereu de veghe.

Scriu o simplă, sinceră poezie,

Ca oamenii să mă vadă, să ştie

Că sunt şi eu un biet muritor,

Care scrie cu lacrima versuri de dor.